სალიანდაგო განვითარება

სალიანდაგო განვითარება — რკინიგზის ტრანსპორტის სალიანდაგო მეურნეობის ელემენტი.

რკინიგზის სადგურების სალიანდაგო განვითარება — სადგურებზე მთავარის გარდა დამატებითი ლიანდაგების ჯგუფები, რომელთა დანიშნულებაა მატარებლების გადასწრება, შეხვედრა, მიღება და გაშვება. განვითარებული სალიანდაგო მოწყობილობების დროს საშუალებას იძლევა განახორციელოს სამანევრო სამუშაოები მატარებელთა ასაწყობად და დასაშლელად, ლოკომოტივების და ვაგონების შესაკეთებლად, ლოკომოტივების ეკიპირების ჩასატარებლად და მატარებლებისათვის სხვა ტექნიკური ოპერაციების ჩასატარებლად. რკინიგზის კვანძების სალიანდაგო განვითარებამ, იმ ოპერაციების გარდა, რომლებიც ჩვეულებრივია სადგურის მუშაობისათვის და შედიან კვანძის მუშაობაში, ასევე უნდა უზრუნველყოს კვანძში შემავალი ცალკეული რკინიგზის ხაზებს შორის ვაგონების გადაცემა, ტრანზიტული მატარებლების გაშვება ერთი ხაზიდან მეორეზე და მატარებლების გაშვება გადამუშავებით კვანძის ცალკეულ სადგურებზე.

მისასვლელი ლიანდაგების სალიანდაგო განვითარება — ლიანდაგების ჯგუფი, რომლებიც გადაზიდვების მოცულობის შესაბამისად უზრუნველყოფენ ტვირთების უწყვეტ დატვირთვა-დაცლას, სამანევრო სამუშაოებს და ვაგონებისა და ლოკომოტივების რაციონალურ გამოყენებას.

დეპოს სალიანდაგო განვითარება — ლიანდაგების ჯგუფი, რომლებიც უზრუნველყოფენ ელექტრომოძრავი შემადგენლობის მოსახერხებელ მიწოდებას და მის მსვლელობას დეპოში მთავარი ლიანდაგების მინიმალური გადაკვეთით და სამანევრო გადაადგილებეების მინიმალური წარმოებით. სალიანდაგო განვითარება უზრუნველყოფს სადგურის ტერიტორიაზე დამოუკიდებელ შესვლას და გამოსვლას.

იხილეთ აგრეთვე
 შუალედური სადგური
 ასაქცევი

ლიტერატურა

კატეგორია:სალიანდაგო მეურნეობა